[{"text_idx": "#000007", "text": "Enillydd eleni yw Katya Johnson, myfyriwr PhD sy\u2019n astudio Ysgrifennu Creadigol ym Mhrifysgol Aberystwyth. Ar o\u0302l byw yng nghanolbarth Cymru ers 2015, mae ei stori fuddugol wedi\u2019i gosod ym mhentref arfordirol ei chartref, sef Borth. Mae ei gwaith creadigol a beirniadol wedi\u2019i gyhoeddi gan nifer o gyfryngau cyhoeddi yng Nghymru gan gynnwys Poetry Wales a The New Welsh Review. Mae hi\u2019n hawlio Gwobr Terry Herrington 2018 am ei stori o\u2019r enw \u2018Silver Darling\u2019."}, {"text_idx": "#000008", "text": "Yn yr ail safle am farddoniaeth yw Thomas Tyrrell. Mae Thomas yn byw yng Nghaerdydd ar hyn o bryd ac mae wedi gorffen ei draethawd ymchwil doethuriaeth am farddoniaeth y ddeunawfed ganrif. Ar o\u0302l dod yn ail am farddoniaeth yn 2017, mae ei waith wedi ymddangos yn flaenorol yn Lonesome October a Words for the Wild. Ei gais buddugol ar gyfer 2018 yw cerdd o\u2019r enw \u2018Sometimes in Summer\u2019."}, {"text_idx": "#000009", "text": "Yn yr ail safle am ffuglen yw Michael Muia. Ar o\u0302l gwasanaethu ym Mosnia ac Affghanistan fel aelod o\u2019r Gwarchodlu Cymreig, mae Michael bellach yn ei flwyddyn gyntaf fel myfyriwr Hanes ac Ysgrifennu Creadigol ym Mhrifysgol Glyndw\u0302r yn Wrecsam. Mae ganddo sawl sgript, ar gyfer y sgri\u0302n a\u2019r llwyfan ar gamau amrywiol, ac mae hefyd yn ysgrifennu nofel fer. Ei gais buddugol yw stori o\u2019r enw \u2018Young Tommy\u2019."}, {"text_idx": "#000010", "text": "Mae gan Wobr Terry Hetherington hanes anhygoel o gefnogi datblygiad a chynyddu proffil ysgrifenwyr ifanc sy\u2019n mynd ymlaen i gyflawni campau bendigedig."}, {"text_idx": "#000012", "text": "Detholiad o waith ymgeiswyr yw Cheval, sy\u2019n cael ei gyhoeddi gan Parthian Books ac sy\u2019n cynnwys darnau dethol gan ymgeiswyr eleni, yn ogystal a\u0302 darnau poblogaidd gan ymgeiswyr blaenorol. Diben Cheval yw rhoi cyfle i bobl ifanc fynegi eu hunain drwy gyfrwng barddoniaeth a rhyddiaith. Bydd Cheval 11 ar gael i\u2019w brynu ar y noson wobrwyo, ar 29 Mehefin, am bris manwerthu o \u00a37.99, gyda\u2019r holl elw\u2019n mynd tuag at y wobr."}, {"text_idx": "#000013", "text": "Os ydych chi, neu rywun rydych chi\u2019n ei adnabod, am wneud cais am Wobr Terry Hetherington, cyflwynwch ddarn o ffuglen neu farddoniaeth, hyd at 2,500 o eiriau, cyn 31 Ionawr 2019 er mwyn cael eich ystyried ar gyfer gwobr y flwyddyn nesaf. Er mwyn cyflwyno eich cais, a darllen yr holl amodau a thelerau, ewch i: "}]